Ljubljana, 15.4.2019

**2. mesto v državnem prvenstvu za naše košarkarje!**

Košarkarji Osnovne šole Franceta Bevka, skupina starejših dečkov (7. – 9. razred), so skupaj s trenerjem Gregorjem Jerasom **osvojili 2. mesto v Sloveniji** ter domov prinesli pokal in srebrne medalje.

Gre za najstarejše športno tekmovanje med osnovnimi šolami v Sloveniji, in sicer Festival pionirjev oz. mladih košarkarjev, ki je letos potekal že triinpetdesetič. Med več kot 200 prijavljenimi šolami v Sloveniji se jih je 36, od tega 4 iz Ljubljane, uvrstilo na državno tekmovanje in na koncu na zaključni turnir četverice šol. Tja so se torej z zmagami oz. drugimi mesti na turnirjih osmine finala, četrtfinala in polfinala uvrstili igralci naše šole.

Turnir je potekal na OŠ Miklavž na Dravskem polju v sredo, 3. 4. 2019. Na prvi tekmi je ekipa OŠ Vrhovci iz Ljubljane, s katero smo se naši igralci in navijači na Štajersko pripeljali skupaj, visoko premagala domačine in postala prvi finalist. V drugem polfinalu so se nato naši fantje z izjemno borbeno igro v obrambi in odlično zadnjo tretjino v napadu prebili v finale. Porazili so favorizirane igralce iz OŠ Domžale.

Domžalčani so nato izgubili še izjemno tesen obračun z domačini za tretje mesto, v finalu pa so bili igralci iz OŠ Vrhovci nekoliko premočni tudi za košarkarje iz OŠ Franceta Bevka.

V ekipi so igrali (in na koncu prejeli srebrne medalje):

* LUKA URBANČ 9.A
* ALEKSEJ TURŠIČ 9.A
* FILIP TEINOVIČ 9.B
* FILIP PODPEČAN 9.B
* LUKA GALE 9.B
* DAVID MALNERŠIČ 9.B
* NAL MIKLAVČIČ 9.B
* MAURIZIO ČUČEK 9.B
* MATIC JONTEZ 9.B
* TIM PETROVIČ 8.A
* RILAIN MATONDO 7.A
* OŽBEJ STANKO 7.A
* VAL JOVANOVIĆ VIDMAR 7.B

Celotni ekipi izrekamo iskrene čestitke za izjemen uspeh!

Žiga Novak, socialni pedagog in vodja navijačev na turnirju